CELEX: 62012CA0218
Language: hr
Date: 2013-10-17 00:00:00
Title: Predmet C-218/12: Presuda Suda (treće vijeće) od 17. listopada 2013. (zahtjev za prethodnu odluku Landgericht Saarbrücken — Njemačka) — Lokman Emrek protiv Vlado Sabranovic (Uredba (EZ) br. 44/2001 — Članak 15. stavak 1. točka (c) — Nadležnost nad potrošačkim ugovorima — Moguće ograničenje te nadležnosti za ugovore sklopljene na daljinu — Uzročna veza između trgovačke ili profesionalne aktivnosti usmjerene prema državi članici prebivališta potrošača putem interneta i sklapanja ugovora)

14.12.2013   
            
            
               HR
            
            
               Službeni list Europske unije
            
            
               C 367/14
            
         Presuda Suda (treće vijeće) od 17. listopada 2013. (zahtjev za prethodnu odluku Landgericht Saarbrücken — Njemačka) — Lokman Emrek protiv Vlado Sabranovic
   (Predmet C-218/12) (1)
   
   (Uredba (EZ) br. 44/2001 - Članak 15. stavak 1. točka (c) - Nadležnost nad potrošačkim ugovorima - Moguće ograničenje te nadležnosti za ugovore sklopljene na daljinu - Uzročna veza između trgovačke ili profesionalne aktivnosti usmjerene prema državi članici prebivališta potrošača putem interneta i sklapanja ugovora)
   2013/C 367/23
   Jezik postupka: njemački
   
      Sud koji je uputio zahtjev
   
   Landgericht Saarbrücken
   
      Stranke glavnog postupka
   
   
      Tužitelj: Lokman Emrek
   
      Tuženik: Vlado Sabranovic
   
      Predmet
   
   Zahtjev za prethodnu odluku — Landgericht Saarbrücken — Tumačenje članka 15. stavka 1. točke (c) Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (SL 2001, L 12, str. 1.) (SL, posebno izdanje na hrvatskom jeziku, poglavlje 19., svezak 3., str. 30.) — Nadležnost nad potrošačkim ugovorima — Situacija u kojoj poduzeće ima internetsku stranicu „usmjerenu” prema državi članici gdje potrošač ima prebivalište — Potreba postojanja uzročne veze između te aktivnosti i sklapanja potrošačkog ugovora — Moguće ograničenje nadležnosti u području potrošačkih ugovora za ugovore sklopljene na daljinu
   
      Izreka
   
   Članak 15. stavak 1. točku (c) Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima, treba tumačiti na način da ne zahtijeva postojanje uzročne veze između sredstva upotrijebljenog kako bi se trgovačka ili profesionalna aktivnost usmjerila prema državi članici prebivališta potrošača, odnosno internetske stranice, i sklapanja ugovora s tim potrošačem. Međutim, postojanje takve uzročne veze predstavlja indiciju povezanosti između ugovora i te aktivnosti.
   
      (1)  SL C 243, 11.8.2012.